на процедура за подход по прибори. Има два метода за извършване на операции за подход по прибори:
 а)
 2D подход по прибори, като се използва само странично навигационно насочване;
 б)
 3D подход по прибори, като се използват както странично, така и вертикално навигационно насочване;
 204.
 „процедура за подход по прибори“ (instrument approach procedure) означава поредица от предварително определени маневри, изпълнени по прибори съгласно изискванията за предпазване от препятствия, започваща от точката (fix) за начален подход или, ако е приложимо, от началото на определен маршрут за долитане и завършваща в точка, в която може да се извърши кацане, или ако такова не се извърши, в точка, за която са валидни критериите за минималната безопасна височина за прелитане над препятствията при изчакване или по маршрута. Процедурите за подход по прибори се класифицират, както следва:
 а)
 „процедура за неточен подход“ (non-precision approach (NPA) procedure) означава процедура за подход по прибори, предназначена за 2D подход по прибори тип А;
 б)
 „процедура за подход с вертикално насочване (APV)“ (approach procedure with vertical guidance) означава процедура по прибори с навигация, базирана на летателните характеристики и оборудването на ВС (PBN), предназначена за 3D подход по прибори тип А;
 в)
 „процедура за точен подход“ (precision approach procedure) означава процедура за подход по прибори, базирана на навигационни системи (ILS, MLS, GLS и SBAS Cat I), предназначена за 3D подход по прибори тип А или тип Б;]
 205.
 „приборни метеорологични условия“ (instrument meteorological conditions) означава метеорологични условия, изразени в стойности за видимост, разстояние до облаците и тавана на облачността, като те са по-ниски от минимумите, установени за визуалните метеорологични условия;
 206.
 „операции при намалена видимост (LVO)“ (low-visibility operations) означава операции за подход или излитане, извършвани на писта с хоризонтална видимост на ПИК под 550 m или рулиране на летище с хоризонтална видимост на ПИК под 550 m;
 207.
 „маневрена площ“ (manoeuvring area) означава частта от летището, предназначена за излитане, кацане и рулиране на въздухоплавателни средства, изключваща пероните;
 208.
 „метаданни“ (metadata) означава данни за данните;
 209.
 „работна площ“ (movement area) означава частта от летището, предназначена за излитане, кацане и рулиране на въздухоплавателни средства, състояща се от маневрената площ и перона;
 210.
 „навигационно средство“ (navigation aid) означава съоръжение или система, външни за въздухоплавателното средство, които генерират електромагнитни сигнали, използвани от навигационните системи на въздухоплавателните средства за определяне на местоположението или за насочване по траекторията на полета;
 211.
 „режим „Вторичен обзорен радар (режим SSR)“ (mode Secondary Surveillance Radar) означава конвенционален индикатор, свързан със специфични функции на запитващите сигнали, предавани от запитващите устройства на вторичните обзорни радари (SSR). Съществуват четири режима, посочени в приложение 10 на ИКАО: A, C, S и смесен режим;
 212.
 „почти успоредни писти“ (near-parallel runways) означава писти, които не се пресичат и продължението на чиито осови линии имат ъгъл на конвергенция/отклонение от 15 градуса или по-малък;
 213.
 „командир“ (pilot-in-command) означава пилотът, определен от оператора, а при авиацията с общо предназначение — от собственика, да ръководи и да отговаря за безопасното изпълнение на полета;
 214.
 „местоположение“ (position) в географски контекст означава набор от координати (географска ширина и дължина), отнесени към математически